΄Αρθρ.1.-Σκοπός της οργανώσεως της Διευθύνσεως Δημοσίων ΄Εργων Υπουργείου Αεροπορίας είναι η μελέτη, κατασκευή και συντήρησις των πάσης φύσεως έργων των Αεροδρομίων και Αερολιμένων της τε Πολεμικής και Πολιτικής Αεροπορίας. Η Διεύθυνσις των Δημοσίων ΄Εργων Υπουργείου Αεροπορίας περιλαμβάνει α)την Κεντρικήν Υπηρεσίαν του Υπουργείου και β)την Εξωτερικήν Υπηρεσίαν επιβλέψεως των έργων. Ως προς την αρμοδιότητα της Διευθύνσεως Δημοσίων ΄Εργων Υπουργείου Αεροπορίας ισχύουσι τα εν τω από 19 Ιαν. 1932 Π.Δ/τι «περί οργανώσεως Υπουργείου Αεροπορίας». Ως προς την κατανομήν της Διευθύνσεως εις Τμήματα και Γραφεία και τον καθορισμόν των καθηκόντων εκάστου Τμήματος ή Γραφείου ισχύουσι τα εν άρθρ. 40 του από 19 Ιαν. 1932 Π.Δ/τος «περί οργανώσεως Υπουργείου Αεροπορίας» δυνάμενα εκάστοτε να τροποποιώνται, συγχωνεύωνται κλπ. δια Π.Δ/τος. Περί τεχνικών ζητημάτων από απόψεως μελέτης και εκτελέσεως των σχετικών του Υπουργείου Αεροπορίας έργων γνωμοδοτεί το παρά τω Υπουργείω Συγκοινωνίας Συμβούλιον των Δημοσίων ΄Εργων, εις τα μέλη του οποίου δια τα άνω ζητήματα προστίθεται ο παρά τω Υπουργείω Αεροπορίας Διευθυντής της Διευθύνσεως Δημοσίων ΄Εργων Υπουρ         γείου Αεροπορίας, όστις και εισηγείται ταύτα. Η αρμοδιότης εν γένει ως προς τα άνω ζητήματα του ως άνω Συμβουλίου και αι λεπτομέρειαι της εφαρμογής του παρόντος άρθρου κανονισθήσονται δια Π.Δ/τος. Ο τρόπος της συντάξεως και εγκρίσεως των προγραμμάτων εκτελέσεως έργων κανονισθήσονται δια Π.Δ/τος. Προσωπικόν της Διευθύνσεως Δημοσίων ΄Εργων Οργανικαί θέσεις ΄Αρθρ.2.-(Κατηργήθη δια του εδαφ. δ΄, της παρ. 1, του άρθρ. 97 Ν.Δ. 192/1973, τόμ. 36 σελ. 60,01). Μονιμοποίησις υπαλλήλων ΄Αρθρ.3.-(Κατηργήθη δια του εδαφ. δ΄, της παρ. 1, του άρθρ. 97 Ν.Δ. 192/1973, τόμ. 36 σελ. 60,01). Δικαιοδοσία Διευθυντού κλπ. ΄Αρθρ.4.-1.Ο Διευθυντής προΐσταται της όλης υπηρεσίας Δημ. ΄Εργων Υπ. Αεροπορίας και διευθύνει τας εργασίας της Δ/σεως. Εισηγείται τα αναγκαιούντα μέτρα δια την μελέτην, κατασκευήν, διαρρύθμισιν και συντήρησιν των εγκαταστάσεων εν γένει των αεροπορικών δυνάμεων και αεροπορικών συγκοινωνιών. Εισηγείται τα ζητήματα προσωπικού της υπ' αυτόν Δ/σεως. Εισηγείται πάντα τα ζητήματα οικονομικής φύσεως της Δ/σεως ως και τον προϋπολογισμόν ταύτης. Διοικεί το υπ' αυτόν τακτικόν και έκτακτον προσωπικόν έχων επ' αυτού δικαιοδοσίαν Δ/τού Δημ. ΄Εργων συμφώνως τω Δ/τι της 13 Σεπτ. 1929 «περί κωδικοποιήσεως και περί οργανισμού της υπηρεσίας Δημ. ΄Εργων κειμένων διατάξεων». 2.Πάντα άνευ τινός εξαιρέσεως τα έγγραφα τα απαιτούντα την υπογραφήν του Υπουργού υποβάλλονται προηγουμένως εις τον έλεγχον του Δ/τού. Υπογράφει πάντα τα έγγραφα προς πάσαν αρχήν άτινα δεν υποβάλλουσι το Δημόσιον εις υποχρεώσεις. 3.Παν σχέδιον εγγράφου μονογράφεται παρά του οικείου Τμηματάρχου και προ της εισαγωγής εις τον Υπουργόν παρά του Διευθυντού και του Γενικού Διευθυντού, καθισταμένων πάντων των ανωτέρω συνυπευθύνων μετά του Υπουργού κατά τον περί ευθύνης Υπουργών Νόμον.  (Αντί της σελ. 37) Σελ. 37(α) Τεύχος 511-Σελ. 81 Διεύθυνση Δημοσίων 'Εργων Αεροπορίας 38.Α.γ.1   45 4.Εν περιπτώσει διαφωνίας μεταξύ του Δ/τού καί τινος των υποχρεουμένων εις μονογράφησιν, ο τελευταίος υποχρεούται εις την αναγραφήν εν τω περιθωρίω της γνώμης του. 5.Η Διεύθυνσις Δημ. ΄Εργων υπάγεται εις την Γενικήν Διεύθυνσιν του Υπουργείου Αεροπορίας συμφώνως τω Νόμ. 6026. ΄Αρθρ.5-6.(Αντικατεστάθησαν δια των διατάξεων του Δημοσιοϋπαλληλ. Κώδικος). ΄Αρθρ.5.-(Κατηργήθη δια του εδαφ. δ΄, της παρ. 1. του άρθρ. 97 Ν.Δ. 192/1973, τόμ. 36 σελ. 60,01). ΄Αρθρ.6.-(΄Ανευ αντικειμένου μετά την κατάργησιν των άρθρ. 2 και 5)

[Source: greek_legal_code_raptarchis | Tokens: 3156]